Document ID: /fineweb-2-swissfilter-quality_10-filterrobots/filtered/02038.jsonl.gz/6066

La Viafier Matterhorn Gottard e l’interpresa svizra Stadler han suttascrit il mardi ils contracts, per 12 trens da rodas dentadas cun autotracziun. En funcziun duain quels ir en trais onns e mez.
L'empustaziun è l'emprima da duas etappas per modernisar la Viafier Matterhorn Gotthard. En tut vul la MGB cumprar en il rom da sia strategia da flotta 2030 – 27 novs trens d'autotracziun per total 300 milliuns francs.
Tren per fin a 1'000 passagiers
Ils novs trens da Stadler duain esser en funcziun sin l’entira rait da la MGB, pia da Zermatt fin a Mustér. La capacitad munta a fin a 990 passagiers. Ils tests cun ils novs trens vul la MGB far davent da la stad 2022, la fin dal 2023 duain els lura pudair cursar tenor l’urari regular.